## DOKUMENTI KONSULTATIV

Për draftin : Projektligji “Për një shtesë dhe disa ndryshime në ligjin nr. 81/2017 “Për zonat e mbrojtura”

|  |
| --- |
| *Kërkohen komente, sugjerime publike nga ekspertë, grupe interesi, përfaqësues të bisnezeve në fushën e mjedisit.* |

Kohëzgjatja e konsultimeve:

|  |
| --- |
| *Ky projektligj është publikuar në Regjistrin Elektronik të Njoftimit dhe Konsultimit Publik, me datë 28.07.2022.**Dëgjesa me publikun – më 01.11.2022, ora 11:00, pranë Ministrisë së Turizmit dhe Mjedisit.* |

Si të përgjigjeni:

|  |
| --- |
| *Palët e interesuara mund të vlerësojnë aktin drejtëpërdrejtë në Regjistrin Elektronik të Njoftimit dhe Konsultimit Publik, dhe/ ose të marrin pjesë në dëgjesën publike, të datës 01.11.2022, ora 11:00, pranë Ministrisë së Turizmit dhe Mjedisit.* |

Kontakti:

|  |
| --- |
| *Gerzheta.Akshia@turizmi.gov.al* *,* *Eneida.Rabdishta@turizmi.gov.al* *vesjana.rredhi@turizmi.gov.al* |

Datat dhe vendet e takimeve publike:

|  |
| --- |
| *Takimi Publik (Degjesa Publike), me datë 01.11.2022, ora 11:00, pranë Ministrisë së Turizmit dhe Mjedisit, salla e madhe, Kati I.* |

Sfondi i propozimit legjislativ

|  |
| --- |
| *Kjo nismë është ndërmarrë pasi shpeshherë individë që ndotin hapësirat publike dhe mjedisin ndëshkohen pak ose aspak nga autoritetet. Shumë praktika të vendeve të tjera tregojnë se ashpërsimi i masave, jo vetëm mbi subjektet ndotëse por gjithashtu edhe mbi individët, që hedhin mbeturinat në mjediset publike ul ndjeshëm ndotjen e mjedisit.*1. *Qëllimi I këtij projektligji është ashpërsimi i kundravajtjeve administrative me 30% të vlerës së gjobave, bazuar në rezultatet e këshillimit kombëtar, nga ku rezultoi se qytetarët vlerësuan se për të parandaluar dëmtimin apo rrezikun e dëmtimit të mjedisit dhe hapësirave publike nga veprimet e individëve apo subjekteve që ushtrojnë veprimtari ekonomike,nevojitet që të ashpërsohen masat ndëshkuese, në përputhje edhe me parimin “ndotësi paguan”.*

*Ashpërsimi i masës së gjobës si një masë me impakt të drejtëpërdrejtë në veprimtarinë ekonomike të subjekteve apo ekonominë/buxhetin e individëve do të ndikojë në ndërgjegjësimin e tyre për të shmangur kryerjen e veprimeve të cilat do të conin në prishjen/dëmtimin e mjedisit.*1. *Parashikimin në legjislacionin e fushës së mjedisit të dënimit me gjobë si titull ekzekutiv, në përputhje me Ligjin nr.10279/2010 “Për kundravajtjet administrative”.*

*Në lidhje me këtë propozim i cili do të sillte efektivitet në ekzekutimin e sanksioneve që vendosen nga organet administative, sqarojmë se, aktualisht procesi i ekzekutimit të gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për ndotjen e mjedisit.* 1. *Fuqizimi i strukturës përgjegjëse inspektuese në mjedis, me qëllim ushtrimin e kontrollit/inspektimeve për të gjitha kundravajtjet administrative në fushën e mbrojtjes së mjedisit sipas referencave ligjore të parashikuara në Kreun I të këtij raporti.*
 |

Propozimet

|  |
| --- |
| *Në këtë projektligj, është propozuar ashpërsimi i kundravajtjeve administrative me 30% të vlerës së gjobave, me qëllim mbrojtjen e mjedisit nga veprimet e individëve apo subjekteve që ushtrojnë veprimtari ekonomike, është parashikuar dënimi me gjobë si titull ekzekutiv, si dhe fuqizimi I strukturës përgjegjëse në mjedis.* |

Pyetjet

|  |
| --- |
| *A jeni dakord me project aktet e propozuara?**A jeni dakord me rritjen me 30 % të vlerës së gjobave?**A jeni dakord me parashikimin në këtë draft ligj të dënimit me gjobë si titull ekzekutiv?* |